**PAKALPOJUMA līgums**

**par Loka maģistrāles, Jelgavā rekonstrukcijas būvprojekta ekspertīzi**

Jelgavā 2016.gada 31.augustā

**Jelgavas pilsētas dome,** reģistrācijas numurs 90000042516, juridiskā adrese: Lielā iela 11, Jelgava, LV-3001, Jelgavas pilsētas pašvaldības izpilddirektores Irēnas Škutānes personā, kura rīkojas saskaņā ar Jelgavas pilsētas pašvaldības nolikumu (turpmāk - Pasūtītājs), no vienas puses, un SIA "Inženieru birojs "Kurbada tilti"", reģistrācijas Nr. 40003485598, juridiskā adrese Balvu iela 5, Rīga, LV-1003, tās valdes locekļa Jāņa Rāznas personā, kura rīkojas saskaņā ar uzņēmuma statūtiem, (turpmāk – Izpildītājs), no otras puses, abi kopā un katrs atsevišķi turpmāk - Līdzēji, pamatojoties uz iepirkuma “Loka maģistrāles rekonstrukcijas būvprojekta ekspertīze” identifikācijas Nr. JPD2016/97/MI rezultātiem, noslēdz šādu līgumu (turpmāk - Līgums):

1. **LĪGUMA PRIEKŠMETS, IZPILDES TERMIŅŠ UN VIETA**
   1. Izpildītājs saskaņā ar Pasūtītāja pasūtījumu un atbilstoši Tehniskajai specifikācijai (1.pielikums), kurai atbilst Izpildītāja iesniegtais piedāvājums (turpmāk – Piedāvājums) (2.pielikums), veic Loka maģistrāles, Jelgavā rekonstrukcijas būvprojekta ekspertīzi (turpmāk – Pakalpojums).
   2. Līguma izpildes termiņš ir **līdz 2016.gada 5.oktobris.**
2. **LĪGUMCENA UN NORĒĶINU KĀRTĪBA**
   1. Par pakalpojuma veikšanu Pasūtītājs samaksā Izpildītājam 26 000.00 *euro* (divdesmit seši tūkstoši *euro* un 00 *centi*) un pievienotās vērtības nodokli 21% (divdesmit viens procents) 5460.00 *euro* (pieci tūkstoši četri simti sešdesmit *euro* un 00 *centi*), kas kopā ir 31 460.00 *euro* (trīsdesmit viens tūkstotis četri simti sešdesmit *euro* un 00 *centi*) (turpmāk – Līgumcena).
   2. Pasūtītājs, pamatojoties uz Izpildītāja iesniegto rēķinu un pakalpojuma pieņemšanas - nodošanas aktu, veic samaksu pārskaitot naudu Izpildītāja norādītajā bankas kontā 10 (desmit) darba dienu laikā, skaitot no rēķina saņemšanas dienas.
   3. Ja Pasūtītājs neveic samaksu par Pakalpojumu laikā, tad Pasūtītājs maksā līgumsodu 0.1% (viena desmitā daļa no procenta) apmērā no laikā nesamaksātās summas par katru nokavēto dienu, bet ne vairāk kā 10% (desmit procenti).
3. **LĪDZĒJU SAISTĪBAS, TIESĪBAS UN ATBILDĪBA**

3.1. Izpildītāja saistības:

* + 1. Izpildītājs apņemas veikt Pakalpojuma izpildi Līgumā noteiktajā termiņā, apjomā un kvalitātē.
    2. Izpildītājs apņemas neveikt nekādas darbības, kas tieši vai netieši var radīt zaudējumus Pasūtītājam vai kaitēt tā interesēm.
    3. Izpildītājs apņemas ievērot darba drošības un citas normatīvajos aktos noteiktās prasības Pakalpojuma sniegšanas laikā.
    4. Izpildītājs apņemas sniegt Pasūtītājam nepieciešamo informāciju norādītajā termiņā.
  1. Pasūtītāja saistības:
     1. Pasūtītājs apņemas veikt samaksu par kvalitatīvi un laikā sniegtu Pakalpojumu Līgumā noteiktajos termiņos un kārtībā.
     2. Pasūtītājs apņemas sadarboties ar Izpildītāju Līguma darbības laikā un nodrošināt Izpildītāju ar Pasūtītāja rīcībā esošajiem Pakalpojuma izpildei nepieciešamajiem dokumentiem vai citu informāciju.
     3. Nepieciešamības gadījumā Pasūtītājs brīdina Izpildītāju par neparedzētiem apstākļiem, kas radušies pēc Līguma noslēgšanas no Pasūtītāja neatkarīgu apstākļu dēļ un kuru dēļ varētu tikt traucēta saistību izpilde. Tādā gadījumā, Līdzējiem vienojoties, Pakalpojuma izpildes termiņi tiek attiecīgi pagarināti.
     4. Pasūtītājs apņemas pieņemt Izpildītāja izpildīto Pakalpojumu ar pieņemšanas – nodošanas aktu.
  2. Pasūtītājam ir tiesības kontrolēt Līguma izpildes gaitu, veikt Pakalpojuma kvalitātes kontroles pasākumus un pieprasīt no Izpildītāja kontroles veikšanai nepieciešamo informāciju, norādot tā sniegšanas termiņu.
  3. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
  4. Ja Izpildītājs nesniedz Pakalpojumu Līguma 1.2. punktā noteiktajā laikā, tad Izpildītājs maksā Pasūtītājam līgumsodu 0,1 % (viena desmitā daļa procenta) apmērā no Līgumcenas par katru nokavēto Pakalpojuma izpildes dienu, bet ne vairāk kā 10% (desmit procentus), kā arī atlīdzina visus tādējādi Pasūtītājam nodarītos zaudējumus. Pasūtītājam ir tiesības ieskaita kārtībā samazināt Izpildītājam maksājamo Līgumcenu tādā apmērā, kāda ir aprēķinātā līgumsodu summa.
  5. Jebkura Līgumā noteiktā līgumsoda samaksa neatbrīvo Līdzējus no to saistību pilnīgas izpildes.

1. **IZMAIŅAS LĪGUMĀ, TĀ DARBĪBAS PĀRTRAUKŠANA**
   1. Līgumu var papildināt, grozīt vai izbeigt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.
   2. Pasūtītājam ir tiesības vienpusēji atkāpties no Līguma un neapmaksāt Līguma 2.1. punktā noteikto Līgumcenu, par to rakstveidā brīdinot Izpildītāju 5 (piecas) darba dienas iepriekš, ja Pasūtītājs, konstatē, ka Izpildītājs veic Pakalpojumu neatbilstoši norādītajam Tehniskajā specifikācijā, Piedāvājumam, Līguma nosacījumiem vai normatīvajiem aktiem.
2. **STRĪDU RISINĀŠANAS KĀRTĪBA**

Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Līdzēji 10 (desmit) dienu laikā nespēs vienoties, strīds risināms Latvijas Republikas tiesā.

1. **NEPĀRVARAMA VARA**
   1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.

6.2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no Līguma saistību izpildes.

* 1. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Līguma izbeigšanu.

1. **CITI NOTEIKUMI**
   1. Līgums ir saistošs Pasūtītājam un Izpildītājam, kā arī visām trešajām personām, kas

likumīgi pārņem viņu tiesības un pienākumus.

* 1. Līgums stājas spēkā no tā parakstīšanas dienas un ir spēkā līdz Līdzēju saistību pilnīgai izpildei.
  2. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
  3. Pasūtītājs par pilnvaroto pārstāvi Līguma izpildes laikā nozīmē **Tomu Cukuru**, tālrunis 63005506, mobilais tālrunis 29895877, e-pasts: Toms.Cukurs@dome.jelgava.lv;
  4. Izpildītājs par pilnvaroto pārstāvi Līguma izpildes laikā nozīmē **Jāni Rāznu**, tālrunis 67334229, mobilais tālrunis 29439933, e-pasts: janis@kurbadatilti.lv;
  5. Līdzēju pilnvarotie pārstāvji ir atbildīgi par Līguma izpildes uzraudzīšanu, tai skaitā, par Pakalpojuma pieņemšanas – nodošanas akta noformēšanu, iesniegšanu un parakstīšanu

atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta parakstīšanu.

* 1. Pilnvaroto pārstāvju vai rekvizītu maiņas gadījumā Līdzējs apņemas rakstiski par to

paziņot otram Līdzējam 5 (piecu) dienu laikā no izmaiņu iestāšanās brīža.

* 1. Līgums sastādīts 2 (divos) eksemplāros, katrs uz 3 (trīs) lapām, ar vienādu juridisko

spēku, no kuriem viens glabājas pie Pasūtītāja, bet otrs pie Izpildītāja.

Pielikumi: 1.pielikums – Tehniskā specifikācija uz 2 lapām;

2.pielikums – Izpildītāja piedāvājums uz 12 lapām.

1. **LĪDZĒJU REKVIZĪTI UN PARAKSTI**

|  |  |
| --- | --- |
| **Pasūtītājs** | **Izpildītājs** |
| |  | | --- | | **Jelgavas pilsētas dome** | | Juridiskā adrese: Lielā iela 11,  Jelgava, LV-3001 | | Reģistrācijas Nr. 90000042516 | | Banka: AS SEB Banka | | Konts: UNLALV2X | | Kods: LV 44 UNLA 0008 0101 30906 | |  | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | I. Škutāne  z.v. | |  | | **SIA "Inženieru birojs "Kurbada tilti""**  Juridiskā adrese: Balvu iela 5,  Rīga, LV-1003  Reģistrācijas Nr. 40003485598  Banka: AS Swedbank  Konts: LV49HABA0551006410059  Kods: HABA LV 22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  J. Rāzna  z.v. |

1. pielikums

**TEHNISKĀ SPECIFIKĀCIJA**

**Būvprojekts: Loka maģistrāles rekonstrukcija posmā no Kalnciema ceļa līdz pilsētas administratīvajai robežai**

1. **Vispārīgā informācija.**

Būvprojekta ekspertīzi izstrādāt atbilstoši Būvniecības likumam, MK noteikumiem Nr.500 "Vispārīgie būvnoteikumi", MK noteikumiem Nr.633 "Autoceļu un ielu būvnoteikumi" un citiem saistošajiem normatīvajiem aktiem.

Tehniskā projekta sastāvs

|  |
| --- |
| 1. Vispārīgā daļa; |
| 2. Arhitektūras daļas teritorijas sadaļa; |
| 3. Transporta un gājēju kustības organizācijas shēma; |
| 4. Būvkonstrukcijas – satiksmes pārvads pār dzelzceļu; |
| 5. Lietus ūdens kanalizācijas tīkli; |
| 6. Ūdensapgāde un kanalizācija, ārējie tīkli; |
| 7. Elektroapgāde, ārējie tīkli – apgaismojums; |
| 8. Elektroapgāde, ārējie tīkli – luksofori; |
| 9. Elektroapgāde, ārējie tīkli; |
| 10. Elektroapgāde, ārējie tīkli – elektroapgādes pieslēgums Bērzu ceļš; |
| 11. Elektroapgāde, ārējie tīkli – elektroapgādes pieslēgums Ziediņu ceļš; |
| 12. Elektronisko sakaru tīkli, ārējie tīkli; |
| 13. Vietējā ģeodēziskā tīkla pilnveidošanas apraksts; |
| 14. Darbu organizēšanas projekts; |
| 15. Ekonomikas daļa |

Piezīme: Ja ekspertīzes veikšanas laikā tiek konstatēti papildus darbi, kas iepriekš nav konstatēti, bet tie ir nepieciešami objekta pārbūvei un tālākai funkcionēšanai, Pretendents par tiem sniedz atzinumu noteiktās līgumcenas ietvaros.

1. **Būvprojekta ekspertīzes uzdevums ir:**

veikt Būvprojekta „Loka maģistrāles rekonstrukcija posmā no Kalnciema ceļa līdz pilsētas administratīvajai robežai” ekspertīzi un sniegt ekspertīzes atzinumu atbilstoši Būvniecības likumam, MK noteikumiem Nr.500 "Vispārīgie būvnoteikumi", MK noteikumiem Nr.633 "Autoceļu un ielu būvnoteikumi" un citiem saistošajiem normatīvajiem aktiem.

1. **Būvprojekta ekspertīzes veikšanas apjoms un laiks.**
   1. Būvprojekta ekspertīze jāveic būvprojektam pilnā apjomā, saskaņā ar Būvniecības likumu, MK noteikumiem Nr.500 "Vispārīgie būvnoteikumi", MK noteikumiem Nr.633 "Autoceļu un ielu būvnoteikumi" un citiem saistošajiem normatīvajiem aktiem.
   2. Pēc ekspertīzes atzinuma iesniegšanas, projektētājam jānovērš ekspertu norādītās, pamatotās neatbilstības, ja tādas tiek konstatētas un ekspertīzes veicējiem jāpārbauda un jāizvērtē, vai un kā norādītās, pamatotās neatbilstības ir novērstas vai izskaidrotas. Visi uzskaitītie pienākumi Izpildītājam jāveic līdz pozitīvam ekspertīzes atzinumam;
   3. Būvprojekta ekspertīze jāveic ne ilgāk kā \_\_**21** kalendāro dienu laikā pēc būvprojekta saņemšanas.
   4. Būvprojekta autors pēc ekspertīzes slēdziena saņemšanas **7** kalendāro dienu laikā veic norādīto nepilnību novēršanu.
   5. Pēc pamatoto neatbilstību, ja tādas tiek konstatētas, novēršanas vai izskaidrošanas veikt būvprojekta atkārtotu izvērtēšanu un pārbaudi, un sniegt būvprojekta ekspertīzes atzinumu ne ilgāk kā **7** kalendāro dienu laikā pēc materiālu saņemšanas.
2. **Tehniskās specifikācijas pielikumi:** Būvprojekta materiāli.

**Pasūtītājs Izpildītājs**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I. Škutāne J. Rāzna